**Interná smernica č. 11 /2019/02**

**PLATOVÝ PORIADOK**

|  |  |
| --- | --- |
| Meno, priezvisko spracovateľa | Tóth Mária |
| Funkcia a podpis spracovateľa  | Mzdová účtovníčka a personalistka |
| Dátum vypracovania | 28.03.2019 |
| Meno, priezvisko, funkcia schvaľovateľapodpis | Mgr. Hedviga Polgárová, riaditeľka ZpS |
| Dátum schválenia | 03.04.2019 |
| Dátum vydania | 03.04.2019 |
| Dátum účinnosti | **03.04.2019** |
| Prílohy | 5 |

 **Prvá časť**

**Úvodné a všeobecné ustanovenia**

***Článok I***

1. Táto smernica, vydaná v zmysle všeobecne záväzných právnych predpisov upravujúcich pracovnoprávny vzťah a odmeňovanie zamestnancov, ktorí vykonávajú práce vo verejnom záujme, upravuje pracovnoprávny vzťah a podmienky odmeňovania zamestnancov vykonávajúcich práce vo verejnom záujme v Zariadení pre seniorov, Špitálska č. 16, 945 01 Komárno (ďalej len „ZpS“).

***Článok II***

***Zásady odmeňovania zamestnancov***

1. Zamestnancom pri výkone práce vo verejnom záujme je fyzická osoba, ktorá je v pracovnoprávnom vzťahu k zamestnávateľovi, u ktorého sa vykonávajú práce vo verejnom záujme.

2. Zásady odmeňovania platia pre všetkých zamestnancov ZpS, pokiaľ sa nedohodli iné osobitné podmienky.

3. V odmeňovaní zamestnancov sa zohľadňuje zložitosť pracovných činností, zodpovednosť za výsledky práce a bezpečnosť pri práci, zodpovednosť za zdravie a bezpečnosť prijímateľov v ZpS, riziko vzniku škôd na hmotnom a nehmotnom majetku, riziko ohrozenia zdravia zamestnanca, záťaž psychická a fyzická, kvalita a kvantita práce, kvalifikovanosť.

***Článok III***

***Plat zamestnanca***

1. Plat je peňažné plnenie zamestnávateľa za vykonanú prácu zamestnanca.

2. Pri plnení podmienok a v rozsahu tejto smernice patrí zamestnancovi plat:

 - tarifný plat

 - osobný plat

 - príplatok za riadenie

 - príplatok za zastupovanie

 - osobný príplatok

 - platová kompenzácia za sťažený výkon práce

 - príplatok za zmennosť

 - výkonnostný príplatok

 - príplatok za prácu v noci

 - príplatok za prácu v sobotu a v nedeľu

 - príplatok za prácu vo sviatok

 - plat za prácu nadčas

 - plat za neaktívnu časť pracovnej pohotovosti na pracovisku

 - odmena

3. Za plat sa nepovažuje náhrada za neaktívnu časť pracovnej pohotovosti mimo pracoviska a plnenia poskytované zamestnancovi podľa osobitných predpisov v súvislosti s vykonávaním pracovných činností, najmä cestovné náhrady, odstupné, odchodné.

4. Plat zamestnanca je určený platovým dekrétom, v ktorom je určená výška a zloženie funkčného platu, ktorý zamestnancovi patrí.

5. O priznaní tarifného platu, určení výšky, o priznaní alebo úprave jednotlivých zložiek platu, o zaradení a o zmene zaradenia zamestnanca do príslušnej platovej triedy alebo o iných zmenách platových pomerov zamestnanca rozhoduje riaditeľka ZpS na základe vlastného rozhodnutia alebo na návrh príslušného nadriadeného.

6. Plat sa poskytuje zamestnancovi mesačne k určenému termínu ako súhrn jednotlivých

 platových zložiek, a to v súlade s týmto Platovým poriadkom.

7. Funkčný plat pre účely tohto Platového poriadku je súčet tarifného platu a náležitých príplatkov určených mesačnou sumou.

8. Pre pracovnoprávne účely sa zisťuje a používa pojem „funkčný plat“.

9. Hodinová sadzba funkčného platu je 1/174 funkčného platu určeného pre pracovný čas 40 hodín týždenne, 1/168 funkčného platu určeného pre pracovný čas 38 a ¾ hodiny týždenne a  1/163 funkčného platu určeného pre pracovný čas 37,5 hodín týždenne. Pri inej dĺžke pracovného času sa hodinová sadzba úmerne upraví.

10.Na účely výpočtu peňažných plnení v zmysle všeobecne záväzných právnych predpisov sa čistý zárobok zamestnanca zisťuje z funkčného platu odpočítaním súm poistného na zdravotné poistenie, nemocenské poistenie, dôchodkové zabezpečenie, príspevku na poistenie v nezamestnanosti, príspevku na doplnkové dôchodkové poistenie a preddavku na daň z príjmov fyzických osôb platných pre zamestnanca v mesiaci, za ktorý sa tento čistý funkčný plat zisťuje.

**Druhá časť**

**Platové triedy zamestnancov**

**Tarifný plat**

***Článok IV***

***Zaraďovanie zamestnancov do platových tried a stupňov***

1. ZpS zaradí zamestnanca do platovej triedy podľa Katalógu pracovných činností pri výkone práce vo verejnom záujme :

 - s prevahou duševnej práce pri výkone práce vo verejnom záujme

 - remeselné, manuálne alebo manipulačné s prevahou fyzickej práce pri výkone

 práce vo verejnom záujme a v súlade s charakteristikou platovej triedy.

 Kvalifikačný predpokladov vzdelania je:

* Základné vzdelanie (ZV) – primárne vzdelanie alebo nižšie stredné vzdelanie
* Stredné vzdelanie (SV) – nižšie stredné odborné vzdelanie, alebo stredné

 odborné vzdelanie

* Úplné stredné vzdelanie (ÚSV)- úplné stredné všeobecné alebo úplné stredné

 odborné vzdelanie

* Vyššie odborné vzdelanie (VOV)
* Vysokoškolské vzdelanie prvého stupňa
* Vysokoškolské vzdelanie druhého stupňa
* Vysokoškolské vzdelanie tretieho stupňa

2. ZpS zaradí zamestnanca do platovej triedy podľa najnáročnejšej pracovnej činnosti z hľadiska jej zložitosti, zodpovednosti, fyzickej záťaže a psychickej záťaže, ktorú má vykonávať podľa druhu práce dohodnutého v pracovnej zmluve a podľa splnenia kvalifikačných predpokladov, ktoré sú potrebné na jej vykonávanie.

3. ZpS zaradí vedúceho zamestnanca do platovej triedy podľa najnáročnejšej pracovnej činnosti ním vykonávanej, najmenej do platovej triedy, do ktorej je zaradená najnáročnejšia pracovná činnosť vykonávaná v ním riadenom organizačnom útvare.

4. Ak zamestnanec má vykonávať pracovné činnosti s prevahou duševnej práce zaraďuje

 sa do 2. až 11. platovej triedy.

5. Ak zamestnanec má vykonávať pracovné činnosti s prevahou manuálnej práce, zaraďuje sa do 1. až 4. platovej triedy.

6. Ak najnáročnejšia pracovná činnosť, ktorú má zamestnanec vykonávať podľa pracovnej náplne v rámci druhu práce dohodnutého v pracovnej zmluve, nie je uvedená v Katalógu pracovných činností, zamestnávateľ ho dočasne zaradí do platovej triedy porovnaním tejto pracovnej činnosti s pracovnými činnosťami uvedenými v Katalógu.

7. Pri zaraďovaní zamestnanca do platovej triedy sa neprihliada na dosiahnutie vyššieho stupňa vzdelania ako je požadovaný pre pracovnú činnosť, ktorú bude zamestnanec vykonávať v zmysle pracovnej zmluvy.

8. ZpS môže zaradiť zamestnanca do platovej triedy 6, ak tento spĺňa kvalifikačný predpoklad

 ÚSV iba vtedy, ak:

 - bude vykonávať podľa dohodnutého druhu práce také pracovné činnosti, ktoré sú uvedené v Katalógu v platovej triede 6

 - spĺňa osobitný kvalifikačný predpoklad ustanovený osobitným predpisom (odbornú spôsobilosť).

1. ZpS zaradí zamestnanca do platového stupňa podľa dĺžky započítanej praxe do jedného zo 14 platových stupňov.
2. Odborná prax – súhrn znalostí a skúseností získaných pri vykonávaní pracovných činností s rovnakým alebo obdobným charakterom ako pracovná činnosť, ktorú má zamestnanec vykonávať.

12. Iná prax – súhrn znalostí a skúseností získaných pri vykonávaní pracovných činností, ktoré majú iný charakter ako pracovná činnosť, ktorú má zamestnanec vykonávať. Táto prax sa započíta v závislosti od miery jej využitia v rozsahu dvoch tretín.

13. ZpS do započítanej praxe zamestnanca ďalej započíta čas:

 a) skutočného vykonávania základnej vojenskej služby alebo náhradnej vojenskej služby, najviac v rozsahu ustanovenom osobitným predpisom,

 b) civilnej služby v rozsahu jej skutočného vykonávania, najviac v rozsahu 18 mesiacov,

 c) starostlivosti o dieťa (materská dovolenka, ďalšia materská dovolenka, rodičovská dovolenka, pričom na jedno dieťa je možné započítať najviac tri roky),

 d) starostlivosti o dieťa dlhodobo ťažko zdravotne postihnuté vyžadujúce

 mimoriadnu starostlivosť alebo vyžadujúce osobitne náročnú starostlivosť,

 e) zamestnania hodnotené ako čas zamestnania na účely dôchodkového zabezpečenia,

 f) doktorandského štúdia v rozsahu zodpovedajúcom miere využitia zamerania odboru

 štúdia na úspešné vykonávanie požadovanej pracovnej činnosti,

 g) vykonávania funkcie podľa osobitného predpisu.

14. ZpS zaradí do vyššieho platového stupňa zamestnanca od prvého dňa toho mesiaca, v ktorom zamestnanec dosiahol počet rokov započítanej prax potrebnej pre vyšší platový stupeň.

 ***Článok V***

***Tarifný plat***

1. Zamestnancovi zaradenému do platovej triedy podľa čl. 4 patrí tarifný plat v sume platovej tarify ustanovenej pre platovú triedu a platový stupeň podľa

- základnej stupnice platových taríf zamestnancov pri výkone práce vo verejnom

 záujme – príloha č. 3 zákona č.553/2003 Z.z.

2. ZpS pri preradení zamestnanca do inej platovej triedy určí tarifný plat zodpovedajúci novej

 platovej triede od toho dňa, od ktorého nadobúda účinnosť preradenie.

3. Tarifné stupnice podľa ktorých sa určuje rozpätie platu pre jednotlivé kategórie zamestnancov určuje zákon č. 318/2018 Z. z., ktorým sa mení a dopĺňa zákon č. 553/2003 Z. z.

**4. Pri zaradení pracovníka do platového stupňa, ktorý vykonávajú pracovné činnosti :**

 **- upratovačka**

 **- vrátnik/čka**

 **- práčka-šička**

 **- pomocná sila v kuchyni**

 **zamestnávateľ započíta len tú prax, ktorú uvedení pracovníci nadobudli pri výkone svojich pracovných činností v ZpS z dôvodu, že prax v inom odbore nie je využiteľná pre pracovné činnosti, ktoré zamestnanec vykonáva** .

5. Zamestnávateľ môže zamestnancovi určiť tarifný plat podľa príslušnej stupnice platových

 taríf v rámci rozpätia najnižšej platovej tarify a najvyššej platovej tarify platovej triedy, do ktorej ho zaradil, **nezávisle od dĺžky započítanej praxe**. Takto určený tarifný plat nesmie byť nižší, ako by bol tarifný plat určený podľa zaradenia do platového stupňa.

 Ide o nasledovné pracovné činnosti, ktoré su zaradený do platovej tr.1 a platového stupňa 14 : údržbár-vodič

 údržbár-záhradník

6. **Zdravotníckemu zamestnancovi** zaradenému do 4.platovej triedy až 10.platovej triedy základnej stupnice platových taríf zamestnancov pri výkone práce vo verejnom záujme patrí zvýšenie tarifného platu o 10% až 25%. Zvýšenie tarifného platu určí zamestnávateľ pevnou sumou, t.j. 10 % Ide o nasledovné pracovné činnosti : -úseková sestra /vedúca

 opatrovateľského úseku/

 - zdravotné/ambulantné/ sestry

**Tretia časť**

**Príplatky**

***Článok VI***

***Príplatok za riadenie***

1. Vedúcemu pracovníkovi podľa organizačnej štruktúry ZpS patrí príplatok za riadenie v rámci %-neho rozpätia z platovej tarify najvyššieho platového stupňa platovej triedy, do ktorej je zaradený určeného v prílohe č. 6 zákona č.553/2003 **/ 3% až 20%/.**

2. Príplatok za riadenie priznáva riaditeľka ZpS na základe nasledovného rozpätia :

 - 0 – 10 osôb : 3 % - 5 %

 - 11 – 50 osôb : 6% - 8%

 - 51 – 80 osôb : 9% - 10 %

 ***Článok VII***

***Príplatok za zastupovanie***

1. Príplatok za zastupovanie patrí:

 a) zamestnancovi, ktorý zastupuje vedúceho zamestnanca v celom rozsahu činnosti

 b) vedúcemu zamestnancovi, ktorý zastupuje vedúceho zamestnanca na vyššom stupni

 riadenia.

2. Príplatok za zastupovanie sa priznáva s účinnosťou od prvého dňa zastupovania po celú

 dobu zastupovania.

3. Podmienkou pre priznanie príplatku za zastupovanie je, že zastupovanie:

 a) trvá **súvislo dlhšie ako štyri týždne,**

 b) nie je súčasťou pracovných povinností zamestnanca vyplývajúcich z jeho pracovnej

 zmluvy.

4. Zamestnancovi patrí príplatok za zastupovanie vo výške príplatku za riadenie zastupovaného vedúceho zamestnanca.

5. Vedúcemu zamestnancovi patrí príplatok za zastupovanie vo výške príplatku za riadenie zastupovaného vedúceho zamestnanca, ak je to pre neho výhodnejšie.

6. Pôvodne určený príplatok za riadenie mu potom počas zastupovania nepatrí.

***Článok VIII***

***Osobný príplatok***

1. Na diferencované odmeňovanie zamestnancov môže ZpS využiť osobný príplatok, ktorým sa oceňujú mimoriadne osobné schopnosti , dosahované pracovné výsledky alebo za vykonávanie práce nad rámec pracovných povinností.

2. O priznaní osobného príplatku podľa ods.1, jeho zvýšení, znížení alebo odobratí rozhoduje zamestnávateľ na základe písomného návrhu príslušného vedúceho zamestnanca.

3. Limit osobného príplatku možno priznať **až do výšky 100 % platovej tarify najvyššieho** **platového stupňa platovej triedy, do ktorej je zamestnanec zaradený.**

4. Osobný príplatok sa nepriznáva počas skúšobnej doby. ZpS môže výnimočne priznať osobný príplatok v skúšobnej dobe ak ide o zamestnanca, ktorý dlhodobo pracoval v danej oblasti a jeho pracovné a odborné kvality sú ZpS známe.

5. Osobný príplatok sa môže prehodnotiť na návrh priameho vedúceho zamestnanca.

***Článok***

***Príplatok za zmennosť***

1. Zamestnancovi, ktorý má rozvrhnutý pracovný čas nerovnomerne alebo striedavo vo všetkých zmenách v dvojzmennej, trojzmennej alebo nepretržitej prevádzke sa priznáva príplatok za zmennosť.

 2. Príplatok je v **rozpätí 1,3 % až 10,0%** platovej tarify prvého platového stupňa prvej platovej triedy základnej stupnice platových taríf uvedenej v prílohe č. 3 zákona č.553/2003 Z.z. ZpS priznáva príplatok zamestnancom v nasledovnej výške :

 - opatrovateľ/ka - 2,59 % t.j. 13,50 €

 - sanitár/ka - 2,59 % t.j. 13,50 €

 - kuchárky - 2,21% t.j. 11,50 €

 - pomocné kuchárky - 2,21 % t.j. 11,50 €

 - vrátnik - 2,21 % t.j. 11,50 €

3. Príplatok za zmennosť sa určí pevnou sumou zaokrúhlenou na 50 eurocentov nahor.

 ***Článok X***

***Príplatok za prácu v noci***

Zamestnancovi, ktorý vykonáva prácu v noci, patrí príplatok v sume **25 % hodinovej** **sadzby jeho funkčného platu, najmenej však príplatok rovnajúci sa sume ustanovenej podľa § 123 ods.1 Zákonníka práce .**

***Článok XII***

***Príplatok za prácu v sobotu a v nedeľu***

Zamestnancovi patrí za hodinu práce v sobotu alebo v nedeľu príplatok v sume 30% hodinovej sadzby funkčného platu, najmenej však príplatok rovnajúci sa sume ustanovenej podľa § 122a ods.1 a § 122b ods. Zákonníka práce.

***Článok XIII***

***Príplatok za prácu vo sviatok***

1. Zamestnancovi patrí za hodinu práce vo sviatok príplatok v sume **100% hodinovej sadzby**

 jeho funkčného platu.

2. Zamestnancovi, ktorý nepracoval preto, že sviatok pripadol na jeho obvyklý pracovný deň,

 patrí funkčný plat a sviatok sa považuje za odpracovaný deň.

3. Funkčný plat a príplatok za prácu vo sviatok nepatrí zamestnancovi, ktorý neospravedlnene

 zameškal zmenu bezprostredne predchádzajúcu sviatku alebo bezprostredne po ňom

 nasledujúcu alebo zmenu nariadenú zamestnávateľom na sviatok, prípadne časť niektorej

 z týchto zmien.

4.Ak sa zamestnávateľ so zamestnancom dohodli na čerpaní náhradného voľna za prácu vo

 sviatok, patrí mu za hodinu tejto práce hodina náhradného voľna, v tomto prípade príplatok

 za sviatok nepatrí. Ak zamestnávateľ neposkytne zamestnancovi náhradné voľno počas

 troch kalendárnych mesiacov alebo v inom dohodnutom čase po vykonaní práce vo sviatok,

 patrí zamestnancovi príplatok podľa ods.1. Za čas čerpania náhradného voľna patrí

 zamestnancovi funkčný plat.

 **Štvrtá časť**

**Odmeny**

***Článok XV***

***Odmena***

1. ZpS môže poskytovať zamestnancovi odmenu za:

 a) kvalitné vykonávanie pracovných činností alebo za vykonanie práce

 presahujúcej rámec pracovných činností, vyplývajúcich z dohodnutého

 druhu práce,

 b) za splnenie mimoriadnej pracovnej úlohy alebo osobitne významnej pracovnej

 úlohy, alebo vopred určenej cieľovej pracovnej úlohy,

 c) pracovné zásluhy pri dosiahnutí životného jubilea 50 rokov a 60 rokov veku až do výšky jeho funkčného platu. Výška odmeny sa odvíja od odpracovaných rokov v zariadení :

 1/ **životné jubileum 50 rokov :**

 - 5 rokov dostane zamestnanec 100,00 €

 - viac ako 5 rokov dostane zamestnanec 30 % jeho funkčného platu

 - viac ako 10 rokov dostane zamestnanec 50 % jeho funkčného platu

 - viac ako 15 rokov dostane 70 % jeho funkčného platu

 2/ **životné jubileum 60 rokov :**

 - 5 rokov dostane zamestnanec 100,00 €

 - viac ako 5 rokov dostane zamestnanec 50% jeho funkčného platu

 - viac ako 10 rokov dostane zamestnanec 70% jeho funkčného platu

 - viac ako 15 rokov dostane zamestnanec 100 % jeho funkčného platu

2. Návrh na poskytnutie odmeny zamestnancovi vrátane jej výšky písomne odôvodní príslušný vedúci zamestnanec.

***Článok XVI***

***Náhrada za neaktívnu časť pracovnej pohotovosti mimo pracoviska***

1. Ak je zamestnancovi nariadená alebo s ním dohodnutá pracovná pohotovosť mimo pracoviska, patrí mu za každú hodinu neaktívnej časti pracovnej pohotovosti náhrada v sume 15 % hodinovej sadzby jeho funkčného platu alebo 25 % tejto sumy, ak ide o deň pracovného pokoja.

2. Náhrada za neaktívnu časť pracovnej pohotovosti nepatrí za čas, v ktorom došlo počas jej trvania k vykonávaniu práce. Takéto vykonávanie práce je prácou nadčas.

 ***Článok XVII***

***Odchodné***

 1. ZpS poskytne zamestnancovi odchodné pri prvom skončení pracovného pomeru po vzniku **nároku na starobný** alebo **invalidný dôchodok**, ak pokles jeho schopnosti vykonávať zárobkovú činnosť je viac ako 70 %, v sume jedného funkčného platu zamestnanca / § 76 a, ods. 1 Zákonníka práce č.311/2011 Z.z./

 2. Zamestnancovi patrí pri skončení pracovného pomeru a **po priznaní predčasného** **starobného dôchodku** odchodné vo výške jedného funkčného platu zamestnanca/§ 76a, ods. 2 Zákonníka práce č.311/2011 Z.z./.

 3. Na základe Kolektívnej zmluvy vyššieho stupňa platnej na roky 2019 -2020 čl.II č.6

 zamestnávateľ poskytne zamestnancovi odchodné podľa bodu 1 a 2 čl.XVII nad

 rozsah ustanovený v § 76 a ods.1 a ods. 2 Zákonníka práce v sume jedného funkčného platu

 zamestnanca .

4**. Podmienkou na priznanie odchodného** je skončenie pracovného pomeru zamestnanca

 a požiadanie Sociálnej poisťovne o poskytnutie jedného z uvedených dôchodkov v bode 1a2.

 Túto skutočnosť zamestnanec preukazuje zamestnávateľovi potvrdením Sociálnej

 poisťovne, že si podal žiadosť o starobný dôchodok a v prípade predčasného starobného

 dôchodku buď potvrdením Sociálnej poisťovne, že si podal žiadosť o predčasný starobný

 dôchodok a že spĺňa podmienky na priznanie predčasného starobného dôchodku alebo

 rozhodnutím o priznaní predčasného starobného dôchodku od Sociálnej poisťovni.

 **Piata časť**

**Spoločné, prechodné a záverečné** **ustanovenia**

***Článok XVIII***

***Spoločné ustanovenia***

1. ZpS je povinný zabezpečiť ochranu údajov o plate, o náležitostiach s ním súvisiacich a o iných peňažných náležitostiach zamestnanca, tým nie je dotknutá povinnosť poskytnúť údaje o plate, o náležitostiach s ním súvisiacich a o iných peňažných náležitostiach, ak tak ustanoví osobitný zákon.

2. Tarifný plat, osobný plat, zvýšenie tarifného platu a príplatky patria zamestnancovi v pomernej výške zodpovedajúcej odpracovanému času.

3. Plat je splatný pozadu za mesačné obdobie a to vždy do 10. –teho dňa, ktorý je výplatný termín. Plat sa poukazuje na osobný účet zamestnanca tak, aby mu bol na účet pripísaný najneskôr v deň výplatného termínu.

 5. Zrážky z platu vykonáva ZpS len v súlade s § 131 Zákonníka práce.

***Článok XIX***

***Prechodné ustanovenia***

1. Pre tento Platový poriadok platia prechodné ustanovenia v zmysle § 32 f zákona č. 553/2003 Z. z.

***Článok XX***

***Záverečné ustanovenia***

1. Tento Platový poriadok je záväzný pre zamestnávateľa a pre všetkých zamestnancov ZpS.
2. ZpS s obsahom Platového poriadku oboznámi všetkých zamestnancov.
3. Zamestnanci majú právo nahliadnuť do Platového poriadku, robiť si z neho výpisy,

 nie však čiastočné alebo ucelené kópie.

1. ZpS musí s Platovým poriadkom oboznámiť nastupujúcich zamestnancov pred alebo pri podpise pracovnej zmluvy.
2. Platové podmienky sa môžu dohodnúť v pracovnej zmluve len v súlade s týmto Platovým poriadkom.
3. Zmeny a doplnky tohto Platového poriadku je možné vykonať len formou písomných
4. dodatkov.
5. Za správne uplatňovanie a dôsledné dodržiavanie tohto Platového poriadku zodpovedajú všetci vedúci zamestnanci.
6. Platový poriadok ZpS je vnútornou organizačnou normou.
7. ZpS v prípadoch, ktoré neumožňuje riešiť tento Platový poriadok, sa riadi ustanoveniami platnej legislatívy, predovšetkým Zákonníkom práce, zákonom č 552/2003 Z. z. a zákonom č. 553/2003 Z. z.

 ***Článok XXI***

 ***Účinnosť***

Tento Platový poriadok ZpS nadobúda platnosť **dňa 01.01.2019.**

 **Mgr. Hedviga POLGÁROVÁ**

 riaditeľka Zps

**Súvisiace právne predpisy**:

* Zákon č. 311/2001 Z. z. Zákonník práce v znení neskorších predpisov,
* Zákon č. 552/2003 Z. z. o výkone práce vo verejnom záujme v znení neskorších predpisov,
* Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov,
* Nariadenie vlády SR č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní,
* Zákona č. 448/2008 Z. z. o sociálnych službách
* Kolektívna zmluva vyššieho stupňa platná na rok 2019

Prílohy: 1.Základná stupnica platových taríf zamestnancov pri výkone práce vo

 verejnom záujme **– Príloha č.3** k zákonu č.553/2003 Z.z.

 2. Charakteristiky platových tried pre pracovné činnosti s prevahou duševnej práce

 pri výkone práce vo verejnom záujme – **Príloha č.1** k zákonu č.553/2003 Z.z.

 3. Charakteristiky platových tried pre pracovné činnosti remeselné, manuálne alebo

 manipulačné s prevahou fyzickej práce pri výkone práce vo verejnom záujme-

 - **Príloha č.2** k zákonu č.553/2003 Z.z.

 4. Rozpätie percentuálneho podielu z platovej tarify na účely určenia príplatku za

 riadenie – **Príloha č.6** k zákonu č.553/2003 Z.z.